CELEX: 32021D0857
Language: bg
Date: 2021-05-27 00:00:00
Title: Решение (ЕС) 2021/857 на Комисията от 27 май 2021 година за изменение на Решение (ЕС, Евратом) 2021/625 по отношение на включването на някои инвестиционни посредници в критериите за допустимост за членство в мрежата от първични дилъри на Съюза

28.5.2021   
               
               
                  BG
               
               
                  Официален вестник на Европейския съюз
               
               
                  L 188/103
               
            
         РЕШЕНИЕ (ЕС) 2021/857 НА КОМИСИЯТА
         от 27 май 2021 година
         за изменение на Решение (ЕС, Евратом) 2021/625 по отношение на включването на някои инвестиционни посредници в критериите за допустимост за членство в мрежата от първични дилъри на Съюза
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (1),
         като има предвид, че:
         
                     (1)
                  
                  
                     Членството в европейски държавни и наднационални мрежи от първични дилъри обикновено е отворено за кредитни институции, лицензирани съгласно Директива 2013/36/ЕС на Европейския парламент и на Съвета (2), и за инвестиционни посредници, лицензирани съгласно Директива 2014/65/ЕС на Европейския парламент и на Съвета (3).
                  
               
                     (2)
                  
                  
                     В член 4, буква в) от Решение (ЕС, Евратом) 2021/625 на Комисията (4) като един от критериите за допустимост за членство в мрежата от първични дилъри на Съюза се определя членството на кредитните институции в европейска държавна или наднационална мрежа от първични дилъри. Предвид опита, придобит чрез членството в европейски държавни или наднационални мрежи от първични дилъри, инвестиционните посредници, лицензирани да извършват дейностите по поемане на емисията на финансови инструменти и/или пласиране на финансови инструменти въз основа на твърд ангажимент съгласно Директива 2014/65/ЕС, следва също да бъдат допустими за членство в мрежата от първични дилъри на Съюза. Тези дейности са от значение за задачите на членовете на мрежата от първични дилъри на Съюза, които могат да участват в аукциони въз основа на твърд ангажимент и могат да действат като водещ мениджър на синдикирани сделки, като се ангажират да поемат емисията на дългови ценни книжа.
                  
               
                     (3)
                  
                  
                     Освен това в съответствие с новата регулаторна рамка, приложима за инвестиционните посредници, и по-специално Регламент (ЕС) 2019/2033 на Европейския парламент и на Съвета (5), някои инвестиционни посредници, извършващи дейностите по поемане на емисията на финансови инструменти и/или пласиране на финансови инструменти въз основа на твърд ангажимент съгласно Директива 2014/65/ЕС, следва да бъдат квалифицирани като кредитни институции от 26 юни 2021 г. нататък. Независимо от това, до тази дата и докато е издаден лиценз за кредитна институция съгласно новата регулаторна рамка, тези субекти ще продължат временно да се считат за инвестиционни посредници.
                  
               
                     (4)
                  
                  
                     Поради това Решение (ЕС, Евратом) 2021/625 следва да бъде съответно изменено.
                  
               
                     (5)
                  
                  
                     Като се имат предвид необходимостта от създаване на първия списък на мрежата от първични дилъри на Съюза, за която вече е отправена покана за подаване на заявление и се извършва подбор, и преходният период съгласно новата регулаторна рамка, както и в интерес на правната сигурност на заинтересованите кандидати за членство в мрежата от първични дилъри на Съюза, настоящото решение следва да влезе в сила по спешност и да се прилага със задна дата, считано от датата на влизане в сила на Решение (ЕС, Евратом) 2021/625,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ЕС, Евратом) 2021/625 се изменя, както следва:
            
                        (1)
                     
                     
                        Член 2 се изменя, както следва:
                        
                                    а)
                                 
                                 
                                    вмъква се следната точка 3a:
                                    „„инвестиционни посредници“ означава инвестиционните посредници, определени в член 4, параграф 1, точка 1 от Директива 2014/65/ЕС на Европейския парламент и на Съвета;“ (*1).
                                    
                                       (*1)  Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (ОВ L 173, 12.6.2014 г., стр. 349).“"
                        
                                 
                              
                                    б)
                                 
                                 
                                    точка 5 се заменя със следното:
                                    „членове на мрежата от първични дилъри“ означава всички кредитни институции или инвестиционни посредници, които отговарят на критериите за допустимост, посочени в член 4, и са включени в списъка, посочен в член 11,“.
                                 
                              
                  
                        (2)
                     
                     
                        В член 3 уводната част се заменя със следното:
                        „Мрежата от първични дилъри на Съюза („мрежата от първични дилъри“) е група от кредитни институции и инвестиционни посредници, посочени в член 4, буква б), подточка ii), които отговарят на условията за участие в следните дейности на Комисията по заемане на средства и управление на дълга;“.
                     
                  
                        (3)
                     
                     
                        Член 4 се изменя, както следва:
                        
                                    а)
                                 
                                 
                                    уводната част се заменя със следното:
                                    „За членове на мрежата от първични дилъри могат да бъдат признати кредитните институции и инвестиционните посредници, които отговарят на следните критерии;“.
                                 
                              
                                    б)
                                 
                                 
                                    буква б) се заменя със следното:
                                    
                                                „б)
                                             
                                             
                                                да са под надзора на компетентен орган на Съюза и да са лицензирани да извършват дейност като някое от следните:
                                                
                                                            i)
                                                         
                                                         
                                                            кредитна институция в съответствие с Директива 2013/36/ЕС на Европейския парламент и на Съвета (*2); или
                                                         
                                                      
                                                            ii)
                                                         
                                                         
                                                            инвестиционен посредник, лицензиран да извършва дейността по поемане на емисията на финансови инструменти и/или пласиране на финансови инструменти въз основа на твърд ангажимент в съответствие с Директива 2014/65/ЕС; и
                                                         
                                                      
                                          
                                       (*2)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).“"
                        
                                 
                              
                  
                        (4)
                     
                     
                        В член 5, буква д) подточка iii) се заменя със следното:
                        
                                    „iii)
                                 
                                 
                                    всеки първичен дилър незабавно уведомява Комисията за всяко производство, започнато срещу него от компетентен орган на държава членка във връзка с дейността, извършвана от първичния дилър като кредитна институция или инвестиционен посредник, посочени в член 4, буква б), подточка ii). Всеки първичен дилър уведомява Комисията за всяка мярка или решение, взето в резултат на такова производство,“.
                                 
                              
                  
                        (5)
                     
                     
                        В член 12 параграф 1 се заменя със следното:
                        
                           „1.   Заинтересованите кредитни институции и инвестиционни посредници, посочени в член 4, буква б), подточка ii), подават до Комисията заявление за членство в мрежата от първични дилъри, като попълват и подават формуляра за кандидатстване и приложения контролен списък с критериите за приемане, достъпни на уебсайта на Комисията.“
                        
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            То се прилага от 17 април 2021 година.
         
         
            Съставено в Брюксел на 27 май 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 193, 30.7.2018 г., стр. 1.
         
            (2)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).
         
            (3)  Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (ОВ L 173, 12.6.2014 г., стр. 349).
         
            (4)  Решение (EC, Евратом) 2021/625 на Комисията от 14 април 2021 г. за създаване на мрежа от първични дилъри и определяне на критериите за допустимост на кандидатите за мандати на водещ или съвместно водещ мениджър на синдикирани сделки за целите на дейностите по заемане на средства от Комисията от името на Съюза и на Европейската общност за атомна енергия (ОВ L 131, 16.4.2021 г., стр. 170).
         
            (5)  Регламент (ЕС) 2019/2033 на Европейския парламент и на Съвета от 27 ноември 2019 г. относно пруденциалните изисквания за инвестиционните посредници и за изменение на регламенти (ЕС) № 1093/2010, (ЕС) № 575/2013, (ЕС) № 600/2014 и (ЕС) № 806/2014 (ОВ L 314, 5.12.2019 г., стр. 1).